VISITANT
Per què vols treballar per a nosaltres, Daisy?
Vaig veure l'anunci al diari,
que buscàveu un traductor…
I jo sé traduir.
Tens un currículum irregular, amb forats.
Sí, he viscut a l'estranger gairebé deu anys.
Des dels 18. Per això parles francès, alemany i rus. Impressionant.
Malauradament, busquem candidats amb estudis universitaris.
Però sé que vas rebre una oferta de Cambridge.
Perdoni, però com…?
Aquestes coses queden registrades,
per molt que es vulguin amagar.
Vas ser una alumna excepcional.
Suposo que per això et van oferir la beca.
Però la vas rebutjar
per marxar deu anys a l'estranger.
Tot i que això m'agrada.
Demostra valentia.
Mare difunta i pare en parador desconegut.
A la pregunta de si tenies germans vas respondre que no.
Què em diries d'una tal Bonnie Weir?
Va ser la meva germanastra
durant tres anys, d'adolescents.
Ma mare es va casar amb son pare, però no va durar gaire. Ma mare…
Va morir.
I per tant, la Bon…
La Bonnie va deixar de ser la meva germanastra. Només era…
No sé com es diria, ni si té un nom.
¿Si tens una germanastra i la teva mare mor
i ja no és casada amb el seu pare?
Això mateix.
Segueix essent la teva germanastra.
Ah, doncs no n'era conscient quan…
Saps on és, la Bonnie?
A la presó de Bronzefield.
Complint cadena perpètua per matar el seu pare, el teu padrastre.
Potser ja no sou germanastres.
Ja ha complert nou anys i mig, oi?
La van condemnar mentre tu marxaves del país a correcuita.
Daisy, tenim una política d'empresa.
No contractem ningú amb aquestes complicacions familiars.
Entesos.
Sento haver-li fet perdre el temps.
I ara!
Quan arribis a casa, truca aquí.
Et posaran amb una dona que es diu Reed.
Digues que és de part meva.
Que crec que n'he trobat un.
Un què?
Un colomet negre.
- Bon vespre. - Hola.
La Daisy, suposo.
Sí.
Has demanat ser la missatgera d'una empresa de solucions.
No, traductora.
I no et deixen per l'estreta relació de la teva família
amb el sistema penitenciari.
- Sí. - Doncs estàs de sort.
Si una porta es tanca, s'obre una finestra.
- Parles francès, alemany i rus? - Sí.
- Amb fluïdesa? - L'alemany, més col·loquial.
Com que els alemanys són tant col·loquials…
N'has estudiat cap altre?
- Com quin? - Mandarí, coreà, persa?
- No. - Per què no?
- No hi ha feina de cambrera a l'Iran. - Quines nits hi vaig passar.
Si pogués tornar a ser jove…
Busca una traductora?
No.
Senyoreta Reed.
Senyora Reed.
Senyora Reed,
no sé qui és, a què es dedica ni on ho fa,
però si no vol contractar ningú…
Sí que vull contractar algú,
però no per a la feina que has demanat.
Quina seria? Què són els Coloms Negres?
Som procuradors. Recol·lectors.
Negociem amb la informació. La recopilem i la venem.
Són espies?
Sí.
Per al Regne Unit?
Som una organització capitalista, no ideològica.
El capitalisme és una ideologia.
T'ha vingut de perles el grau universitari que no vas fer.
Recol·lecten informació i la venen a…?
El millor postor.
La Xina? Rússia? L'Iran?
El millor postor.
- Faria res d'il·legal? - Sí.
- Correria perill? - Sí.
Trairia el meu país?
A vegades, l'ajudaries.
I les altres?
Series una mà més que empeny la roda que el fa girar.
Per què creu que voldria fer una cosa com aquesta?
Perquè ets intel·ligent i te la jugues.
Ets una supervivent.
Va passar alguna cosa amb el teu padrastre i et vas esfumar.
Quan la gent et mira, veu una dona bonica.
Però jo veig un cavall de batalla.
Una arma.
M'has estudiat quan m'has vist.
Ja has ideat un pla de fugida.
Saps per on escapar i que no duc calçat per córrer.
Segur que et saps la meva matrícula.
G174 SAP.
I sé que tens el puny a la butxaca, preparat per pegar.
No et dius Daisy, oi?
Vols canviar-te'l?
El potencial del país és gran
i és el nostre deure aprofitar-lo amb seny.
Que se'ns conegui pel nostre pragmatisme, consens
i la nostra dedicació per construir una societat més forta i cohesionada.
Ho sento, és que…
Sí, ens toca ser la força del canvi positiu.
I tenir la determinació d'arribar més lluny.
I això és el que faré pels meus votants.
Sé que a la gent normal i corrent, la gent que ens vota,
això és el que més l'amoïna.
Tequila amb gel, si us plau.
Quin dia tan llarg.
Sí, oi?
T'he vist parlar.
I què t'ha semblat?
Has de millorar.
Ai.
Perdona, em referia a la presentació.
Has de mirar el públic, fer contacte visual.
Dur un vestit decent.
Què li passa a aquest?
A banda de la talla, el color i el teixit? Res.
D'acord.
- Tingui. - Gràcies.
A veure, i què penses sobre el contingut del discurs?
Sobre les paraules que he dit?
Dubto que ningú pari atenció a aquelles paraules tan boniques
si no millores la presentació.
- Ets una escèptica. - M'has enxampat.
Ho entenc.
Però el secret és aquest:
tot el que he dit, ho he dit de debò.
- Sí, home! - Que sí.
Ets un idealista.
Si no tens un somni, com el pretens complir?
Fan de Rodgers i Hammerstein?
Em temo que sí.
Com et dius?
Helen Dawson. Un plaer, Helen Dawson.
Un plaer, Wallace Webb.
COPIANT ARXIUS
COPIATS
Té.
Hola.
- Què? - Hola.
Com va? Com et dius? Gràcies per esperar.
Fórmules de conversa habituals
que s'utilitzen quan coneixes algú.
Et vols fer el graciós?
Vull ser educat.
Em dic Sam.
Dais… Helen.
No diguis la meitat del teu antic nom quan et presentis.
És de primer d'Espionatge, eh?
Qui ets? Ets un colom negre?
No, no soc espia.
Faig feinetes per a la Reed.
Ah, llavors ets el dels encàrrecs, no?
Jo no ho diria així.
No, tu ho faries sonar més important, oi?
Com ha anat la feina?
- Ho sento, no és cosa meva. - Exacte.
Ha estat fastigós?
No, s'ha comportat…
com un cavaller.
- Com un cavaller? - Sí.
Molt bé.
- On et duc? - Deixa'm a l'estació.
Merda.
- Què? - M'he deixat una cosa.
- Què? - L'encenedor.
- Compra'n un altre. - Era de ma mare.
Et puc donar un consell, Dais… Helen?
Cor de pedra.
Que profund. Gràcies.
Hi ha una dita sobre tornar a l'escena del crim.
Ara no la recordo. Era bo o dolent, tornar-hi?
Que graciós per ser les 3:00.
És perquè no facis una ximpleria.
- A bona hora! - Mira.
Farem una cosa: jo t'espero aquí.
Veig l'habitació.
Si va tot bé, corre les cortines.
Si no les tanques, en 15 minuts soc allà.
M'hi deixo caure i et trec d'allà.
És la primera feina?
Sí.
L'has fet bé.
Gràcies.
T'espero aquí.
Entesos?
Te n'has anat.
- Sí. - D'acord.
Però ara has tornat?
Sí.
Què estaves fent?
Treballar.
A les tres de la matinada?
Vaig de bòlit.
En què treballes ara?
En el futur.
Per què has tornat?
COLOMS NEGRES
És ell.
NOM: FITCH, ELMORE
Elmore Fitch. No sembla un nom real.
Va ser franctirador al SAS.
Quaranta-cinc morts a l'Afganistan.
Va deixar-ho el 2015 i ara va per lliure.
- Te l'has trobat mai? - No, però n'he sentit a parlar.
Què en diuen?
Va ser franctirador del SAS i en va matar 45 a l'Afganistan.
Això.
Per què podria trucar en Jason a la filla de l'ambaixador?
No en tinc ni idea, però les sicàries que van anar al pis
van dir que buscaven una noia jove.
I segueix desapareguda? No la troben per enlloc?
Exacte.
I el seu pare ha mort d'una sobredosi?
Els xinesos creuen que no ha mort d'una sobredosi,
sinó que l'han matat.
L'ambaixador xinès, assassinat, amb la filla desapareguda
que rebia trucades d'un funcionari
el dia que el van matar a ell i a dos més.
Les xarxes que teixim s'emboliquen un fotimer, no?
- Has begut? - Què?
L'alè et fa pudor a vi.
Tenia un sopar.
Vas trompa?
Crec que puc beure tres copes de sauvignon blanc
i fer la meva feina, gràcies.
I han estat tres copes?
Quatre.
Cinc.
I una ratlla que creia que era de coca,
però començo a pensar que era ketamina.
Ah, genial. Una ampolla de vi i un calmant per a cavalls.
Res més? T'has punxat sota un pont abans de venir?
Ei, acabo de sortir d'una gran vetllada amb vells amics
per matar un assassí a sou per tu.
Així que no em vinguis amb sermons, d'acord?
Tens les pupil·les dilatades.
- Estic bé. - Estàs fatal!
Tots ho estem, reina.
Merda!
No és aquí.
No.
Quina putada.
Com l'has trobat?
Per una empremta del casquet de bala.
Davant d'on va morir en Jason.
Entesos.
Què?
No, res.
És que…
És una bona espifiada, oi?
Si ets un franctirador professional del SAS,
¿et deixaries un casquet de bala amb una empremta
que duu directament a casa teva?
Merda. Anem. Corre!
- Hòstia! - Merda.
Collons.
Vinga, som-hi.
- Ha estat culpa meva. - No.
Que sí. Era evident que era una trampa. En què coi pensava?
- No passa res. - Sí que passa.
Collons. Soc un idiota!
- Podem parar? - Per què?
Perquè m'has dislocat l'espatlla quan m'has llançat pel balcó.
Hòstia!
Impressionant.
M'hauries d'haver vist
expulsar dues persones per la vagina el mateix dia.
- Per a tu és el més normal. - Ves a la merda.
Inspecciona cada habitació.
Escriu-me quan acabis.
Entesos.
Que dormis bé, reina.
Ts-ts.
Xit.
La teva família dorm a dalt.
Estan vius.
I suposo que vols que segueixin així.
Doncs esforcem-nos perquè així sigui, sí?
Soc aquí perquè treballo per a unes persones
que creuen que podries tenir una cosa que elles volen.
També creuen que podries saber on para
d'una persona que busquen.
Ho entens?
L'objecte que busquen és un enregistrador digital.
Una càmera de vídeo diminuta i negra.
Tens aquest dispositiu?
Saps on és?
Podia haver estat a les mans d'una jove anomenada Kai-Ming Chen.
La coneixes?
¿Entens que donar-me el que busco
decideix si t'espera una mort ràpida o prolongada?
I si sobreviu la teva família?
Has usat la violència com a amenaça contra la meva família dos cops.
Pel teu benestar personal, jo de tu no ho tornaria a fer.
Ets l'Elmore Fitch, oi?
Sí.
Vas disparar a un home a South Bank fa dues nits.
El vas matar.
Sí.
Te'n penediràs.
Em penedeixo de cada mort.
I per què ho fas?
Per què canta l'alosa?
Ara ets poeta, cabronàs?
Què en saps, de mi?
Ets l'Helen Webb, dona de polític, ficada en un embolic.
No em van dir que sabies lluitar.
Potser no ho sabien.
Hòs…
Per què vas matar en Jason?
Va ser un encàrrec.
No només era un encàrrec. Era una persona. Era important.
I te'l vas carregar. Me'l has tret. No hi tenies cap dret.
No hi ha drets que valguin.
- I ho saps. - Qui et va contractar?
Tinc una ratlladora al rentaplats.
Tinc pelador, broquetes, bullidor.
Tinc una liquadora,
i et juro que t'hi ficaré talladet a trossets
i et convertiré en un batut si no comences a xerrar.
No sé qui em va contractar per matar-lo.
Només sé que vaig rebre una fotografia i un nom
i només tenia 24 hores per fer-ho.
Em van dir que jo marqués el preu.
Quant creies que valia la seva vida?
Cent mil lliures.
Moriràs per en Jason i per haver amenaçat els meus fills.
Després descobriré qui et va contractar
i el mataré.
Això ja serà cosa teva, no?
I ara què?
Al jardí.
Obre'l.
El teu amic devia de ser molt especial si em van contractar a mi.
No ho va veure a venir.
Gairebé ni se'n va adonar.
Fes-ho ràpid.
Et puc dir un secret?
El que vulguis.
Potser et deixaria d'agradar.
El que sigui.
Bon dia, Marie.
- Bon dia. - Bon dia.
Què vas fer ahir a la nit?
Havia quedat per prendre una copa.
Ah, sí. Bon dia, reis. Com va?
- M'ha sortit en Rudolf - Saps que no és un dels ren oficials?
El va crear una empresa de joguines.
- Què? - Molt bé.
A mi, un floc de neu.
Sí que és un ren de veritat!
Cap d'ells és un ren de veritat, floreta.
No em facis cas.
Això! Ens encanta en Rudolf, oi? Pots esmorzar, si us plau?
Què faràs avui?
Tinc un acte en record del funcionari assassinat.
- James. - Jason.
Ai, sí. M'ho he d'aprendre bé.
En fi, serà en un pub de Westminster.
Hi aniran peixos grossos. Han convençut a l'Stephen i tot.
Recordes que vam parlar de posar seguretat aquí a casa?
Sí, en parlaré amb algú.
És bona idea.
- No vindré tard. - D'acord.
Adeu, reis. Adeu.
- Ei! - Un ren de xocolata.
És de veritat. Ei, molt bé.
- T'ho he dit. - T'estimo.
REFORCEN LA CERCA DE KAI-MING
Digui?
Us he de veure a tu i a la Helen de seguida.
Ja vinc.
Hola, Lenny. I Williams.
Guaita quina sorpresa quan m'ho han dit: en Sam ha tornat.
Què faràs? Matar-me amb la mantega?
Duu una pistola.
- Tu també. - I jo.
No ens fotrem a disparar al Soho a ple dia.
Que aquí hi vinc a menjar, home!
Qui és aquesta?
- Eleanor. - Nova sòcia.
Has anat per feina. Que tens llista d'espera?
Quan viatgeu per feina, demana habitacions separades.
Que té la mà molt llarga, aquesta. Què vols?
No ho sé, Sam.
Què puc voler de l'home que em va deixar penjada fa set anys?
Comença per una disculpa, segueix amb una explicació
i ja arribarem a la recompensa.
Allò va ser per feina, ho entens.
- Això no vol dir que no et mati. - Vaja.
Però hi ha assassinats i assassinats.
Vols fotre'm un tret al cervell? Ho entenc.
Vull assegurar-me que no me la faràs pagar molt de temps.
El que tingui intenció de fer és cosa meva, si no et fa res.
- Me l'arrencaràs, oi? - No directament.
Com ho has sabut?
Tinc orelles per tot arreu, ja ho saps.
Creus que no m'assabento si un dels meus exassassins esmorza aquí?
- Qui t'ha fet tornar? - No et diré res.
Ni penso demanar-te perdó ni compensar-te una merda.
Tu i jo ja no som res.
I aquell tema, deixa'l de banda una estona.
Qui et va contractar?
Va ser anònim. Entrar i sortir.
- Però vas aparèixer. - A què hi anàveu?
- Tant te fa. I tu? - Tant te fa.
Escolta, si tens altres encàrrecs, oblida-te'n.
No pots treballar per ningú més, a Londres, quan estàs en deute amb mi.
- Què et dec? - Ja ho saps, malaka.
L'Hector Newman.
No he vingut a fer-me càrrec de l'Hector Newman.
I tant que sí. No et queda cap altre remei,
perquè no ho vas fer quan t'ho vaig demanar.
I ara causa problemes a tot déu.
Ara soc la ximple que va enviar un ximple rere l'altre ximple i tu no el vas matar.
Això ha tacat greument l a meva reputació.
Per això ara em regalaràs la teva experiència
fins que em consideri recompensada
per la teva cagada.
O hi ficaré aquestes dues.
Aquesta em vol matar ho faci o no.
Sí, però no la contractaré perquè et mati.
La contractaré perquè es carregui el teu estimat Michael.
Ha estat molt fàcil de trobar.
Tant ell com la seva filla.
Amb el meu ex?
Així m'amenaces?
Fa anys que no el veig. Tant me fot.
- Menteix. - No.
- Et tremola l'ull. - Per què parles?
Acaba la feina.
O aquestes dues es carregaran en Michael. Tu mateix.
Ara fa aquesta fila.
Ara té un magatzem de droga a Brixton. Hi haurà seguretat.
Ensorra-li.
Lenny, no puc.
Escolta'm.
Ho faràs tant si vols com si no vols.
Consola't pensant això.
El més educat seria que et disculpessis per matar la meva companya.
Sento haver-la matat. Ja som amics?
No. Et mataré, collons.
Entesos.
Merda.
…proporcionar qualsevol dada que ajudi a la recerca
de la filla de l'ambaixador xinès.
Kai-Ming Chen, de 21 anys,
va ser vista per últim cop el dimecres a l'alba.
Va ser després de descobrir el cos del seu pare al pis.
Chen, coneguda en l'àmbit de l'oci nocturn,
ha estat protagonista d'especulacions als mitjans
per els seus vincles polítics…
- Cap. - La noia de l'altra nit.
Encara hi és?
Sí, és al despatx de la Kelly.
- Punxa'm la càmera. - De seguida.
Els experts alerten que Kai-Chen…
Puja-la a dalt. No deixis que marxi.
…podria córrer perill.
- Ara vinc. - Perfecte.
…Yarrick ha parlat de l'augment de la violència a la ciutat
durant la setmana prèvia a Nadal, i ha manifestat preocupació.
Ha afirmat:
"Aquesta època hauria de ser d'alegria i celebració,
però estem veient un augment preocupant de delictes".
Vaja, hem tingut un cop de sort, oi?
- Tingui. - Gràcies.
Els xinesos qüestionen l'informe del forense.
Però el més greu no és això,
sinó a qui acusen d'haver-hi participat.
- Hi ha sospitosos? - Sí.
- Nosaltres? - Els estatunidencs.
- Pitjor. - Diuen que els vam encobrir.
- Hòstia, encara pitjor. - Sí.
- I què diuen els estatunidencs? - Ho neguen.
Sabem si Pequín presentarà proves d'alguna mena?
- Ho esperem amb candeletes. - Que bé, m'encanta.
- I la filla, la Kai-Ming? - Desapareguda.
Crec que ho he de preguntar:
i si diuen la veritat, Bill?
I si l'han matat els estatunidencs?
Fes-te un refugi antibombes.
Es cancel·la Nadal, oi?
Què passa?
L'Elmore Fitch va venir ahir a casa meva.
Què? Què va passar? Estan bé, els nens?
- El vaig matar. El tinc al cobert. - És mort?
Al teu cobert?
Llavors, ja hem acabat?
Ni parlar-ne.
Hem d'esbrinar qui el va enviar, a ell i a les altres.
N'han enviat un, n'enviaran més.
Va ser un encàrrec anònim. Suposo, vaja.
En Fitch buscava una càmera?
Sí, com les altres dues.
Llavors, hi ha un vídeo rondant pel món que vol algú?
Ara és el més habitual.
En Fitch també buscava la Kai-Ming. És la clau de tot això.
Del tres assassinats,
la Maggie va estudiar amb la Kai-Ming.
En Phillip, en dos anys, va escriure 12 articles grollers
sobre com li agradava sortir de festa pel Weekday.
I en Jason, doncs bé…
Excepte perquè la va trucar cinc cops abans de morir,
no trobem cap relació
ni motiu que expliqui com en Jason coneixia la Kai-Ming o els altres dos.
T'ho torno a preguntar:
vas dir-li res que no hauries d'haver dit?
- No. - I ell no et va preguntar mai res?
Com què? "Ets espia?". Que curiós, doncs no.
En comptes d'interrogar-me,
per què no fas alguna cosa de profit, com buscar la Kai?
Ara sabem que és un objectiu.
Quedaràs molt malament si algú la mata.
Dedica-li tota la teva atenció.
Té raó. Hem de trobar la Kai-Ming i descobrir què sap.
Sí, però fem-ho amb cura, eh?
Aquest tema em posa nerviosa.
Voldria evitar un conflicte diplomàtic.
Sobretot perquè no ens paguen.
Amb compte. Entesos.
Enviaré un informe dels progressos.
I el cadàver del cobert?
Me n'ocupo jo, no?
Com sempre.
KAI-MING CHEN, INFLUENCER XINESA
QUI ÉS LA KAI-MING CHEN?
EL COMISSARI YARRICK PARLA DE L'AUTÒPSIA
"ENS PRENEM LA INVESTIGACIÓ MOLT SERIOSAMENT"
EN SY QUI SURT AL VÍDEO
Tinc l'acte en record…
Han convençut a l'Stephen i tot.
Sí, és una llàstima, oi?
- Stephen. - Wallace.
- A punt per Nadal? - Se n'ocupa la Helen.
- És clar. Com està? Bé? - Sí, bé.
- I els nens? - També.
- I com va per Westminster? - De bòlit, Stephen.
Jugo al Balderdash. Mola molt.
…tot i això de l'ambaixador, sembla que s'acabarà descontrolant.
Els xinesos diran que ha estat cosa dels EUA.
- En tenen proves? - No sabem què tenen.
Segueixo aquest cas i no hi ha cap prova.
- Com està el premier? - Doncs preocupat.
- No provocaran una guerra per això. - Podrien i ho saps.
I més si creuen que els estatunidencs el van matar.
Hem de parlar d'en Phillip Bray, perquè em va contactar
i em va dir que tenia informació i un vídeo teu.
- Això ja m'ho vas dir. - Sí, però ara és mort.
En Phillip Bray és un sensacionalista de pacotilla.
No tinc ni idea de què parla ni de quin vídeo podria ser.
Els xinesos diuen que hem ajudat a encobrir un delicte.
- No és cap delicte. - Stephen.
Què m'ho preguntes?
Per què…?
En Phillip Bray ve a dir-me que té informació sobre tu,
que està relacionada amb la Xina, i ara és mort, collons.
Has tingut res a veure amb la seva mort?
- Amagues alguna cosa? - Per l'amor de Déu, Wallace.
Intento esbrinar què coi passa.
És això, Wallace.
No hi ha res més.
- Stephen. - Mira.
Els xinesos poden dir el que vulguin,
però els meus agents han investigat la mort
i no hi ha hagut crim.
No sé què dimonis s'empatollava en Bray
i no sé res de cap vídeo.
Has de descansar, Wally.
Se't veu cansat.
Et puc dir un secret?
El que vulguis.
Potser et deixaria d'agradar.
El que sigui.
No soc qui creus que soc.
Qui ets, doncs?
Saps què és un colom negre?
Soc un personatge que interpreto.
Que bonic.
És que és supertendre.
Et dono un consell?
Cor de pedra.
T'has plantejat si ets una psicòpata?
Sí, podria ser. Suposo.
A vegades em preocupa ser-ho.
Els psicòpates no es queden davant del pis del seu ex
lamentant-se com un gos.
Faré la feina, ja podeu marxar.
No ho sé pas, Potser ens quedem una estoneta.
Sí, fa una bona nit.
Però que tinguis sort amb la feina.
En l'última topada amb l'Hector ho vas fer de pena,
però no deixis que això et jugui una mala passada.
Lenny? Hi estic anant.
L'Hector porta el negoci des de la segona planta del magatzem.
Tindrà guardes.
Estigues preparat.
Escolta,
Si vols protegir la gent que estimes…
fes això i estarem en paus.
Avisa'm quan acabis.
Per cert, Sam,
pobre de tu que em tornis a mentir.
El destí t'ha dut aquí, Kai-Ming.
Vinga, canta.
Vinga.
- Hector! - Que venen!
- Ja són aquí!
Traieu-la ara mateix!
Hòstia, són els Clark! Hem de marxar. Anem!
- Anem al club, vinga! - Va!
Merda.
Subtítols: Cristina Riera Carro